# Komunikimi me shkrim

Shkrimi është një formë komunikimi dhe përfshin një dhënës, një marrës dhe një hapësirë boshe në mes,e cila duhet mbushur.

**Gjatë komunikimit me shkrim ne kemi vetëm një lëndë të parë-fjalët dhe vetëm një ndihmesë për t’i organizuar ato në mënyrë të logjikshme – pikësimin**. Po ashtu gjatë komunikimit me shkrim nuk mund të përdorim as tonin e zërit, as buzëqeshjen e ngërdheshjen, as shkelje syri a ngrysje vetullash, as lëvizje duarsh a koke, siç bëjmë shpesh në mënyrë të pavetëdijshme kur flasim.

Ndodh, rëndom, që përveç mesazheve të shprehura përmes fjalëve, ne duhet të hedhim në letër edhe kuptimet e shprehura me anë të këtyre gjesteve të vogla. Kushdo që shkruan duhet të dijë të shprehet saktë dhe qartë në letër edhe pa ndihmën e tyre.

**1. Llojet e shkrimeve**

Shkrimet mund t’i ndajmë në disa kategori kryesore, në përputhje me qëllimin për të cilin shkruhen.

Ekzistojnë këto lloje të shkrimit,këto janë:

* Të shkruarit përshkrues.
* Të shkruarit tregues.
* Të shkruarit parashtrues/shpjegues.
* Të shkruarit argumentues/bindës.
* Të shkruarit krijues/artistik.

**Të shkruarit përshkrues**

Me anë të këtij shkrimi përshkruhen njerëz, vende, ngjarje ose sende(siç janë tani ose siç kanë qenë në të kaluarën), duke përdorur mjete gjuhësore që ndihmojnë në krijimin e një “pikture” të qartë në mendjen e lexuesit.

Fjalët zgjedhën me kujdes për të vënë në dukje tipare dhe hollësi të veçanta të sendit apo personit që përshkruhet.

Për shembull:

***Shembull:*** *Hana është një vajzë 15 vjeçare, ka një fytyrë të bardhë me mollëza të skuqura,sy të gjelbër dhe buzët ngjyrë qershie. Flokë të gjata, zakonisht i mban me bishtaleca, të cilët i shkëlqejnë në ngjyrë gështenje. Është e gjatë dhe jo shumë e plotë, ka një bel të theksuar dhe zakonisht vishet me veshje sportive,në dorë mban një çantë të vogël.*

**Të shkruarit tregues**

Qëllimi i të shkruarit tregues është të tregojë një histori, një ngjarje a një përvojë, të vërtetë ose të parafytyruar.

Shembull të këtij shkrimi janë: romanet, tregimet, përrallat, raportet e ndryshme me anë të të cilave mund të rrëfehen përvojat vetjake ose jo, ndaj mund të shkruhen në vetën e parë apo të tretë. *“Butrinti kishte shkuar në Qendrën tregtare”.*

**Të shkruarit parashtrues, shpjegues**

Është lloj i shkrimit që shpjegon natyrën, përdorimin, origjinën ose qëllimin e diçkahit. Shkrimet shpjeguese mund të paraqesin edhe një provë ose një gjendje. Të tilla janë, për shembull, broshurat që na shpjegojnë mënyrën e përdorimit të pajisjeve

elektrike-shtëpiake, broshurat turistike ose recetat e gatimit. Në këtë grup përfshihet edhe një pjesë e mirë e letrave zyrtare.

|  |
| --- |
| **Për shembull**: Banja e Kllokotit është qendër shumë e njohur për shërimin e shumë sëmundjeve siç janë:  - Reumatizmi inflamator,  - Gjendjet postreumatike,  - Sëmundjet kardio-vaskulare,  - Sëmundjet kronike të organeve të tretjes,  - Sëmundjet e veshkave dhe kanaleve të urinës,  - Sëmundjet e lëkurës etj.  - Urdhëroni na vizitoni dhe ju do të bindeni me cilësinë e shërbimeve tona.  Ju presim! |

**Të shkruarit argumentues/bindës**

Ky lloj shkrimi ka për qëllim të japë një mendim dhe të mbajë qëndrim për një çështje të caktuar, duke u përpjekur të ndikojë te lexuesi nëpërmjet përdorimit të arsyetimeve të mbështetura me prova dhe argumente. Në raste të tjera shkrimi bindës mund të përmbajë argumente dhe arsyetime për pro dhe kundër një pozicioni të caktuar, duke ia lënë lexuesit t’i peshojë ato dhe të marrë një vendim. Kjo mënyrë e të shkruari përdoret shpesh në ese, pamflete, artikuj gazetash etj.

Po ashtu shkrimet argumentuese/bindëse zakonisht përfshijnë edhe shpjegime të situatave të ndryshme.

|  |
| --- |
| **Për shembull**: Blloqet e prodhuar nga NP ,,Silkapor,, janë ardhmëria e ndërtimit në Kosovë dhe jashtë Kosovës, sepse prodhohen me cilësi dhe standarde evropiane e botërore.  Janë të shëndetshëm, ofrojnë siguri të madhe në rast të tërmeteve. Materiali i bllokut të bardhë të ,,Silkaporit,, ka veti ekologjike dhe nuk ndikon negativisht në shëndetin e njeriut, është izolues termik, është izolues ndaj zhurmës, rezistues ndaj zjarrit dhe janë të padjegshëm. |

**Të shkruarit krijues dhe artistik**

Të shkruarit krijues ka për qëllim kryesor zbavitjen e lexuesit, por me anë të tij shpesh përcillen mesazhe të fuqishme edukative dhe shoqërore. Në të përdoret një gjuhë e pasur figurative . Me anë të tyre shkruesi shpreh ndjenjat dhe mendimet e veta ose mban një qëndrim emocional.

Megjithatë të rralla janë rastet kur këto lloje të të shkruarit i gjejmë në format e tyre të pastra. Shkrimet zakonisht janë një kombinim i dy ose më shumë llojeve, për shembull, rrallë mund të gjesh një tregim ku nuk ka, përshkrime.

|  |
| --- |
| **Shembull:** Shqiptarët, nga natyra dhe tradita e tyre, besojnë në një Perëndi. Ata janë myslimanë, ortodoksë e katolikë. Secili e do fenë e vet, por respektojnë edhe fenë e tjetrit. Madje, shqiptarët, para se gjithash, janë shqiptarë. Ata janë vëllezër me çdo shqiptar. Feja e shqiptarit nuk ka qenë kurrë mollë sherri, siç ka ngjarë me disa të tjerë…(M. K.) |

**Dallimet dhe ngjashmëritë ne mes komunikimit me gojë dhe me shkrim**

Komunikimi me gojë dhe me shkrim ka të njëjtën lëndë të përbashkët: gjuhën dhe komunikimin e ideve, komunikimin e informacionit dhe komunikimin e ndjenjave. Por këto dallojnë nga njëra-tjetra në disa drejtime, më kryesoret prej të cilave po renditen më poshtë:

* Kur shkruajmë, mendimet shprehen me fjali të plota, organizimi i të cilave bëhet me anë të elementeve gjuhësore dhe stilistikës si drejtshkrim, pikësimit, paragrafëve dhe germave të mëdha, kurse në të folur, shpesh, shprehemi me grupe fjalësh dhe fjali të paplota që organizohen logjikisht me anë të intonacionit dhe mbështetën fuqimisht nga gjestet.
* Gjuha e folur dëgjohet, kurse gjuha e shkruar lexohet. Në gjuhën e folur dëgjuesi është i pranishëm dhe mund të kërkojë sqarime. Në gjuhën e shkruar shkruesi duhet të përfytyrojë lexuesin dhe të parashikojë nevojat dhe interesat e tij për t’i dhënë informacionin e duhur.
* Të shkruarit është formë më e përshtatshme për komunikim zyrtar, ai përdoret për të dokumentuar ngjarje të rëndësishme dhe serioze të jetës dhe historisë njerëzore. Testamentet shkruhen, po kështu edhe raportet financiare, politikat qeverisëse, dokumentet ligjore. Kurse gjuha e folur është përgjithësisht jozyrtare, për nga natyra edhe më e shpejtë në të gjitha rastet kur ”hekuri duhet rrahur sa është i nxehtë”. Deklaratat e dashurisë, dëshirat, mesazhet fetare janë më bindëse kur shprehen me anë të gjuhës së folur.
* Gjuha e folur për nga natyra është kalimtare, nëse nuk e regjistrojmë humbet, ndërsa gjuha e shkruar mbetet në vite.
* Të shkruarit ka përparësinë e faktorit kohë. Shkruesi ka kohë të përgatitet, ta shikojë, korrigjojë dhe rishikojë disa herë shkrimin e tij, derisa të arrijë një përmbajtje dhe formë të dëshiruar. Kurse në të folur, jo gjithnjë, ka kohë të përgatitet dhe duhet ta ndërtojë komunikimin në çast.

Me gjithë dallimet e paraqitura më lart, ka raste kur të shkruarit dhe të folurit mbartin tipare të dukshme të njëri-tjetrit. Një fjalim solemn i mbajtur nga një kryetar shteti, ndonëse pa letër, është i menduar dhe i peshuar mirë dhe shumë më zyrtar se sa disa forma të shkrimit, si për shembull letrat miqësore.

Po kështu një drejtues emisioni në radio duhet të komunikojë me dëgjues të panjohur, sikurse shkrimtari që shkruan një tregim për lexues të panjohur. Nga ana tjetër, format më të reja të komunikimit me shkrim në Internet (forumet: i ashtuquajturi Chat apo shërbimet Messenger) dhe me mesazhe telefonike, i kanë zbehur mjaft vijat ndarëse midis të shkruarit dhe të folurit.

Komunikim i brendshëm është kur ai bëhet me anëtarët e personelit e që përfshin:

● Njoftimin për mbledhje,

● Informatat gjatë mbledhjes,

● Informatat mbi shpenzimet dhe shitjen

● Të dhënat e personelit,

● Pushimet,

● Informatat për përdorimin e pajisjeve,

● Shënimet mbi sigurinë dhe

● Numrat e lokaleve telefonike të personelit dhe numrat e telefonave mobil.

Komunikimi i jashtëm është komunikim me njerëz jashtë organizatës, i cili përfshin:

● Informimin e publikut lidhur me prodhimet dhe shërbimet e ndërmarrjes,

● Shpalljet për punë,

● Faturat që u dërgohen klientëve dhe

● Porositë dhe kërkesat, që i janë dërguar furnitorëve.

Detyre: Identifikoni se per qfar shkrimesh behet fjalë ne fragmentet e me poshtme.

***Shkrimi \_\_\_\_\_\_\_\_\_\_\_\_\_\_\_\_\_\_\_\_\_***

*Blloqet e prodhuar nga NP ,,Silkapor,, janë ardhmëria e ndërtimit në Kosovë dhe jashtë Kosovës, sepse prodhohen me cilësi dhe standarde evropiane e botërore.*

*Janë të shëndetshëm, ofrojnë siguri të madhe në rast të tërmeteve. Materiali i bllokut të bardhë të ,,Silkaporit,, ka veti ekologjike dhe nuk ndikon negativisht në shëndetin e njeriut, është izolues termik, është izolues ndaj zhurmës, rezistues ndaj zjarrit dhe janë të padjegshëm.*

***Shkrimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Shqiptarët, nga natyra dhe tradita e tyre, besojnë në një Perëndi. Ata janë myslimanë, ortodoksë e katolikë. Secili e do fenë e vet, por respektojnë edhe fenë e tjetrit. Madje, shqiptarët, para se gjithash, janë shqiptarë. Ata janë vëllezër me çdo shqiptar. Feja e shqiptarit nuk ka qenë kurrë mollë sherri, siç ka ngjarë me disa të tjerë…(M. K.)*

***Shkrimi\_\_\_\_\_\_\_\_\_\_\_\_\_\_\_\_\_\_\_\_\_\_***

*Hana është një vajzë 15 vjeçare, ka një fytyrë të bardhë me mollëza të skuqura,sy të gjelbër dhe buzët ngjyrë qershie. Flokë të gjata, zakonisht i mban me bishtaleca, të cilët i shkëlqejnë në ngjyrë gështenje. Është e gjatë dhe jo shumë e plotë, ka një bel të theksuar dhe zakonisht vishet me veshje sportive,në dorë mban një çantë të vogël.*

***Shkrimi \_\_\_\_\_\_\_\_\_\_\_\_\_\_\_\_\_\_\_\_***

*Banja e Kllokotit është qendër shumë e njohur për shërimin e shumë sëmundjeve siç janë:*

*- Reumatizmi inflamator,*

*- Gjendjet postreumatike,*

*- Sëmundjet kardio-vaskulare,*

*- Sëmundjet kronike të organeve të tretjes,*

*- Sëmundjet e lëkurës etj.*

*Urdhëroni na vizitoni dhe ju do të bindeni me cilësinë e shërbimeve tona.*

*Ju presim!*

***Shkrimi \_\_\_\_\_\_\_\_\_\_\_\_\_\_\_\_\_\_\_\_\_***

*“Butrinti kishte shkuar në Qendrën tregtare”.*